Paška, Pavol, predseda NR SR (2013-11-26):
Ďakujem pekne. To boli všetky návrhy na zmenu a doplnenie programu, budeme teraz o nich hlasovať. Ako o prvom budeme hlasovať o návrhu pána poslanca Vašečku, ktorý nemá zmysel teda to naformulovať ako uznesenie, ak chcete, pretože už som to zopakoval a zopakujem to, prerozdelenie výborov a ich obsadenie je výsledkom, je na základe proporcionality výsledkov volieb, takže dám síce o tom hlasovať, ale nie je konkrétny žiadny návrh. (Hlasovanie.) 139 prítomných, 35 za, 77 proti, 21 sa zdržalo, 6 nehlasovali. Návrh sme neschválili. Pán poslanec Mikloško žiada zmenu návrhu programu tak, aby bod 47 bol rokovaný po prerokovaní bodu 4. (Hlasovanie.) 139 prítomných, 57 za, 73 proti, 8 sa zdržali, 1 nehlasoval. Návrh sme neschválili. Pán poslanec Lipšic žiada o prijatie uznesenia, ktorým by sme zaviazali ministerku zdravotníctva, aby podala správu o stave vo Fakultnej nemocnici v Nitre. (Hlasovanie.) 138 prítomných, 54 za, 65 proti, 18 sa zdržali, 1 nehlasoval. Návrh sme neschválili. Pán poslanec Hlina žiada zaradiť do programu 27. schôdze správu špeciálneho prokurátora o vyšetrovaní kauzy Gorila. (Reakcia z pléna.) Zrušte, prosím vás, to hlasovanie, vyhlasujem ho za neplatné, takže budeme hlasovať o návrhu, aby sme rokovali o správe o stave vyšetrovania kauzy Gorila po prerokovaní štátneho rozpočtu. (Hlasovanie.) 139 prítomných, 59 za, 62 proti, 16 sa zdržali, 2 nehlasovali. Návrh sme neschválili. Pán predseda výboru Huba žiada od vlády ešte na túto schôdzu predložiť správu o pripravenosti Slovenska na naše predsedníctvo v Európskej únii v roku 2016. (Hlasovanie.) 137 prítomných, 54 za, 7 proti, 74 sa zdržalo, 2 nehlasovali. Návrh sme neschválili. Druhý návrh pána predsedu Hubu bol, aby vláda predstavila Národnej rade návrhy strategických rozvojových dokumentov. (Hlasovanie.) 139 prítomných, 58 za, 4 proti, 77 sa zdržalo. Návrh sme neschválili. Pán poslanec Simon mal tri návrhy. Prvý, aby vláda podala správu o výsledkoch rokovaní o Spoločnej poľnohospodárskej politike. (Hlasovanie.) 136 prítomných, 57 za, 7 proti, 72 sa zdržalo. Návrh sme neschválili. Druhý návrh bol, aby vláda informovala o náraste spotreby rýb na Slovensku po realizácii podpornej kampane. (Hlasovanie.) 135 prítomných, 54 za, 14 proti, 65 sa zdržalo, 2 nehlasovali. Ani tento návrh nenašiel podporu. Tretí návrh bola požiadavka, aby vláda predložila správu o stave čerpania alebo kontrahovania európskych fondov. (Hlasovanie.) 137 prítomných, 57 za, 5 proti, 75 sa zdržalo. Návrh sme neschválili. Pani poslankyňa Mezenská žiada pozvať riaditeľa RTVS, aby informoval o objektivite alebo aby podal správu o objektivite informácií, ktoré odznievajú vo verejnoprávnej televízii a verejnoprávnom rozhlase. (Hlasovanie.) 131 prítomných, 20 za, 63 proti, 43 sa zdržalo, 5 nehlasovali. Návrh neprešiel. Pán poslanec Mičovský chce od vlády riešenie situácie, alebo aby predložila správu, ako bude riešiť situáciu na Slovensku. (Hlasovanie.) 138 prítomných, 45 za, 14 proti, 76 sa zdržalo, 3 nehlasovali. Návrh sme neschválili. Pán poslanec žiada, aby vláda predložila na najbližšiu schôdzu Národnej rady výsledky komplexného auditu verejnej správy. (Hlasovanie.) 139 prítomných, 58 za, 8 proti, 72 sa zdržalo, 1 nehlasoval. Návrh sme neschválili. A ostatný návrh podala pani poslankyňa Žitňanská, ktorá žiada do programu 27. schôdze zaradiť mimoriadnu správu ombudsmanky pani Dubovcovej. (Hlasovanie.) 138 prítomných, 57 za, 5 proti, 75 sa zdržalo, 1 nehlasoval. Návrh sme neschválili. Hlasovali sme o všetkých doplňujúcich a pozmeňujúcich návrhoch, budeme teraz hlasovať o návrhu programu 27. schôdze ako o celku. (Hlasovanie.) 134 prítomných, 84 za, 6 proti, 42 sa zdržalo, 2 nehlasovali. Schválili sme program 27. schôdze. Dámy a páni, chcem vás ešte informovať, že o prvých dvoch bodoch programu budeme hlasovať hneď po ich prerokovaní. O ostatných bodoch budeme, tak ako je obvyklé, hlasovať dnes o 17.00 hod. a v nasledujúcich dňoch o 11.00 a 17.00 hod., ak sa nedohodneme z rozličných dôvodov inak. Poprosím teraz, ešte pán poslanec Hlina procedurálny návrh.